CELEX: C2007/247/03
Language: sl
Date: 2007-10-20 00:00:00
Title: Zadeva C-309/07: Predlog za sprejetje predhodne odločbe, ki ga je 5. julija 2007 vložilo Hessischer Verwaltungsgerichtshof (Nemčija) – Firma Baumann GmbH proti zvezni deželi Hessen

20.10.2007   
            
            
               SL
            
            
               Uradni list Evropske unije
            
            
               C 247/2
            
         Predlog za sprejetje predhodne odločbe, ki ga je 5. julija 2007 vložilo Hessischer Verwaltungsgerichtshof (Nemčija) – Firma Baumann GmbH proti zvezni deželi Hessen
   (Zadeva C-309/07)
   (2007/C 247/03)
   Jezik postopka: nemščina
   Predložitveno sodišče
   Hessischer Verwaltungsgerichtshof
   Stranki v postopku v glavni stvari
   
      Tožeča stranka: Firma Baumann GmbH
   
      Tožena stranka: Zvezna dežela Hessen
   Vprašanji za predhodno odločanje
   
               1.
            
            
               Ali je nacionalni zakonodajalec pri uporabi možnosti iz člena 5(3) Direktive Sveta 85/73/EGS z dne 29. januarja 1985, ki jo je nadomestila Direktiva Sveta 96/43/ES z dne 26. junija 1996, in iz Priloge A k zadnje navedeni direktivi, Poglavje I, točka 4(a) glede povečanja standardnih zneskov pristojbin za posamezen obrat in točka 4(b) glede zaračunavanja posebne pristojbine,za pokrivanje dejanskih stroškov strogo vezan na strukturo pristojbin iz te Priloge A, Poglavje 1, točki 1 in 2(a) (glede na vrsto živali, mlade in odrasle živali, klavno težo, itd.), ali pa ima pri določanju stopnje pristojbin na voljo možnost, da razlikuje med pregledi živali, zaklanih v velikih obratih, in ostalimi pregledi in da poleg tega znotraj teh dveh skupin določi padajočo stopnjo pristojbin glede na število omenjenih zakolov za določeno vrsto živali, samo pod pogojem, da to ustreza dejanskim stroškom?
            
         
               2.
            
            
               Ali sme nacionalni zakonodajalec na podlagi navedenih določb določiti za zakole, ki se na zahtevo lastnika opravijo izven običajnega klavnega časa, sorazmeren dodatek k pristojbini za preglede živali, zaklanih med običajnim klavnim časom, kadar to ustreza dejanskim stroškom, ali morajo biti ti stroški vključeni v pavšalno (povišano) pristojbino za vse njene zavezance?